Minisex

Minisex is a estareichisches Bandprojekt von da Neichn deitschn Wöön gwesn, des in de 80-er Joah recht scheene Eafoig gfeiat hod. Mid eanara Musik haums gegn die populäre Schlager- und Liedermacherszene aukempfn woin, de wos domois grod grennt is. Zeascht haums no Englisch gsungan, dann sans auf Deitsch gwexlt. Noch aana längan Pause is 2014 wieda amoi a neichs Album vaeffentlicht wuan.

 Gschicht von da Band 
Im Joah 1980 is de easchte LP, Minisex, vaeffentlicht wuan. Zwaa Joah speda is daunn eana zweits Album, Bikini Atoll, aufm Moakt kumman. Von dera Plottn haums de Singl Du kleiner Spion auskoppet, und des is eahna easchta richtiga Eafoig wuan. Da gresste Hit woa oba de Singl Eismeer. De hoz bis aufm Plotz 2 von da Ö3-Hitparadn gschofft. In Deitschlond san bei de Österreichischen Rocktag auftretn. Des bekaunntaste Liadl is woi Rudi, gib Acht, in dem s iwa aan Stalker singan tan. Aa Liadln wia Ich fahre mit dem Auto, Millionen zählen nicht oda Bandit woan in Esterreich bis in de Mittn von de 1980er Joah eafoigreich. 1990 hod si Minisex aufglest.

De Band hod eahna Bsetzung of gwexlt. Bis heit haum 18 Musika bei Minisex gspüüt, do drunta a so bekaunnte Leit ois do san da Hansi Lang,Biografie von Hansi Lang hansilang.com Brigitte Seuberth, Michael „Mecky“ Pilecky oda da Hannes Seidl.

In da Mittn vo 2009 is zu aana Wiedavaeinigung von da Gruppn kumman, und zwoa fia aa Benefizkonzert mit da estareichischn Indie-Rockband Mondscheiner. Seitdem tretns wieda auf, zum Beispüü am Donauinselfest 2013. Im März 2014 hoz des Comeback-Album Reduziert gem. Produzieat hoz des Elektronik-Dreamteam Patrick Pulsinger/Christopher Just/Gerhard Potuznik. Des Album schliasst an de oidn Sounds au, de wos es in de heitige Zeit gschofft haum.

 Diskografie 

 Studioalben 
 1980: Minisex 1982: Bikini Atoll 1983: Heiße Spur 1984: AYO 2014: Reduziert Kompilationen 
 1990: Ciao Ciao – Best of Minisex 1994: Gold 2005: Austropop Kult 2010: Maximum Minisex (inkl. unveröffentlichtem Material)

 Singles 
 1982: Ich fahre mit dem Auto 1982: Franz und Lola 1982: Du kleiner Spion 1983: Das Alibi 1983: Heiße Spur 1984: Eismeer 1984: Rudi gib acht 1984: Millionen zählen nicht 1985: Bandit 1985: Melancholie 1987: Um Mitternacht 1987: Sweet Angel 1990: Ciao Ciao (Minisex-Megamix) 2014: Musik''

 Litaratua 


 Im Netz 

 Minisex-Bandgeschichte

 Beleg 

Kategorie:Österreichische Band
Kategorie:Neue-Deutsche-Welle-Band
Kategorie:Artikel auf Wienerisch